Στρατής Φιλιππότης

Ο Στρατής Φιλιππότης (Πάνορμος Τήνου, 17 Απριλίου 1933 - Αθήνα, 7 Ιανουαρίου 2019) ήταν Έλληνας συγγραφέας και εκδότης.

 Βιογραφικά στοιχεία 

Γεννήθηκε στις 17 Απριλίου του 1933 στον Πάνορμο Τήνου και ήταν γιος του Γεωργίου Φιλιππότη. Κατάγεται από τη γνωστή οικογένεια Φιλιππότη με παράδοση στη μαρμαρογλυπτική και είναι δισέγγονος του αδερφού του Δημήτριου Φιλιππότη. Εγκαταστάθηκε στην Αθήνα το 1945 και τέσσερα χρόνια αργότερα προσλήφθηκε στο "Βιβλιοπωλείο της Εστίας" του Κολλάρου.Βιογραφικό του Στρατή Φιλιππότη από το Εθνικό Κέντρο Βιλβλίου (ΕΚΕΒΙ)

Το 1978 ίδρυσε τις εκδόσεις "Φιλιππότη" με σήμα τον Ξυλοθραύστη και το 1992 τις εκδόσεις "Ερίννη". Έχει εκδώσει βιβλία αρκετών συγγραφέων και ιστορικών όπως οι Ευάγγελος Παπανούτσος, Γιάννης Καιροφύλας, Μάρω Βαμβουνάκη κ.α. ενώ η θεματολογία των περισσότερων βιβλίων των εκδόσεων του αφορά στην Τήνο και την Αθήνα.Βιβλία της Βαμβουνάκη από το greekbooks.grΤα γλυπτά του Δημήτρη Φιλιππότη, άρθρο της εφημερίδας «Καθημερινή» Επίσης έχει συγγράψει αρκετά βιβλία που σχετίζονται κυρίως με τα έργα του Φιλιππότη και την Αθήνα. Το 2004 τιμήθηκε με έπαινο για την προσπάθειά του να προβάλλει την πολιτιστική και κοινωνική ζωή του Αιγαίου και ιδίως της Τήνου από την Ακαδημία Αθηνών ενώ έχει τιμηθεί πολλάκις από διάφορους άλλους φορείς μεταξύ των οποίων από τον δικηγορικό σύλλογο Αθηνών, από την Πανελλήνια Ομοσπονδία Εκδοτών και Βιβλιοπωλών  κ.α.Οι βραβεύσεις της Ακαδημίας Αθηνών, άρθρο της εφημερίδας «Ελευθεροτυπία» Στις 5 Μαΐου 2010 βραβεύθηκε από την Πανελλήνια Ομοσπονδία Εκδοτών και Βιβλιοπωλών (ΠΟΕΒ) για τη συμβολή του στη διάδοση του βιβλίου και του πολιτισμού, αρνήθηκε όμως να παραβρεθεί στην τελετή απονομής διαφωνώντας με την επιλογή των ομιλητών.«Απαξιώ τους ομιλητές» στα βραβεία Εκδοτών και Βιβλιοπωλών, άρθρο της εφημερίδας "Το Βήμα"

Στις βουλευτικές εκλογές του 2000 ήταν υποψήφιος με το ΚΚΕ στην Α΄ Αθηνών καθώς και στις δημοτικές εκλογές του 2006 με το ψηφοδέλτιο του Σπύρου Χαλβατζή (ΚΚΕ).

Απεβίωσε στην Αθήνα στις 7 Ιανουαρίου 2019. Είχε αποκτήσει δύο παιδιά: τον Γιώργη και τον Ανδρέα.

Πηγές

Κατηγορία:Έλληνες συγγραφείς του 21ου αιώνα
Κατηγορία:Έλληνες εκδότες